钦定古今图书集成/理学汇编/学行典/第022卷 > 皇极经世心易发微三 > 《屋舍》
## 钦定古今图书集成/理学汇编/学行典/第022卷 > 皇极经世心易发微三 > 《屋舍》

屋舍之兴衰，关一家之得失也。凡占屋舍，以体为人，
以用为舍。卦得纯阴纯阳，偏龙偏穴，阴阳相生，真穴
真龙，体用相生，龙虎有情，体用相克，龙虎无情，体用
比和，龙虎相称，体生用，龙山过案水顾虎，用生体虎
山过案水顾龙，体克用，龙长虎短，用克体，虎重龙轻，
体用休囚，龙虎无情，内动左有路，外动右有路，用在
“干，家居市井。用在坎，宅近水边。用在坤艮，宅近田园。
用在震巽，宅近山林。用在离，宅近人烟。用在兑，宅近
官衙古庙。”欲识宅中深浅，须究四植吉凶。体用旺相，
四植有情，为吉宅；体用休囚，四植无情，为凶宅。用逢
真进二气，四植有情，更遇禄马，为贵宅。阴阳不和，刑
冲克害，为贫宅，不聚财也。宅数强，人数弱，四植又冲
刑用数，为夭宅人口亡也。子位人数旺相，兼四植有
情，人丁茂盛。用生子位无气，兼四植无情，人丁稀少。
用若生体，宅舍有荫，住人发福。用若克体，宅舍无荫，
住人晦气。用若旺相，体过休囚，兼人数克宅，必是废
宅。体旺用衰，而冲刑克体者，他人必当变卖。体用相
生，而日时有情者，必定守成屋舍之新旧倒塌，与《家
宅章》参看。

《策》曰：“凡造屋舍而来问，须用年月日时以推之，爻策
俱全，必能长久，如有空缺，岂得坚牢。三八逢二七，未
光饰而先火焚。五十生干兑，仅存瓦石。四九遇一六，
先见水朽。元数缺者，后不利于父母。会数空者，先见
祸于弟兄。运数缺者，身与妻灾。世数缺者，子与孙绝。
得顺数者，先贫后富。得逆数者，先富后贫。”